|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Építészettörténet 3 ● History of Architecture 3

## Azonosító (tantárgykód)

BMEEPETA301

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 |  |
| gyakorlat | 1 | kapcsolt |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

vizsga érdemjegy (v)

## Kreditszám

3

## Tantárgyfelelős

|  |  |
| --- | --- |
| neve: | Daragó László DLAegyetemi docensdarago@eptort.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Építészettörténeti és Műemléki Tanszék

## A tantárgy weblapja

[http:// http://www.eptort.bme.hu/index.php?option=com\_content&view=article&id=192%3Aepiteszettoertenet-3-koezepkori-epiteszettoertenet&catid=43%3Atargyakhu&Itemid=27&lang=hu](http://www.eptort.bme.hu/)

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 3. félév

#### 3NAM0 ● Építészmérnöki nappali osztatlan mesterképzés angol nyelven ● 3. félév

#### 3N-A0 ● Építészmérnöki nappali alapképzés magyar nyelven ● 3. félév

#### 3N-A1 ● Építészmérnöki nappali alapképzés magyar nyelven ● 3. félév

#### 3NAA0 ● Építészmérnöki nappali alapképzés angol nyelven ● 3. félév

## Közvetlen előkövetelmények

### Erős előkövetelmény:

#### BMEEPETA201 ● Építészettörténet 2

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

#### Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

 A tárgy központi célja - építészettörténeti általános műveltség megszerzésén túl- a középkori történeti forma változásának okaira rámutatni, és az építészeti forma valamint az azt meghatározó tényezők közötti összefüggéseket feltárni. Különös jelentőséggel bír ezen belül a térlefedő szerkezetek fejlődése, a boltozatok elemzése.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### Ismeri a középkori építészettörténet korszakait, korstílusait, azok jellemzőit;

#### *(7.7.1.c.: „Ismeri az építészettörténet korszakait, stílusait, fontosabb alkotásait és elméleteit, rálátása van az építészettörténeti korszakok kialakulására és azok összefüggéseire.”)*

#### átfogó ismeretei vannak a középkori építészeti és képzőművészeti emlékanyagról, és ismeri építészeti kulcsemlékeit, meghatározó épületeit;

#### *(7.7.1.a.: „…Megfelelő mértékben ismeri az építészethez kapcsolódó humán tudományokat és az építészetre ható képzőművészeteket.”)*

#### ismeri a középkori formák keletkezésének, változásának okait, a formát meghatározó tényezőket;

#### *(7.7.1.e.: „… Érti az emberek, az épített és a természeti környezet közötti kapcsolatokat, kölcsönhatásokat, ismeri az épületek tervezésének elveit, lépéseit.)*

#### ismeri a középkori épületszerkezeteket és alaktani részletképzés genealógiáját, és azok összefüggéseit.

#### *(7.7.1.h.: „… Ismeri a jellemző épületszerkezeti megoldásokat, azok működését, alkalmazási lehetőségeit. Érti a szerkezetek kiválasztási és tervezési módszereit, követelményeit.”)*

### Képesség

#### Képes felismerni a középkori építészet korstílusait, és felismeri a stílusjegyeket az épületeken;

#### jól tájékozódik –térben és időben- a középkori emlékanyagban;

#### megérti és felismeri - a tanult minták alapján- a középkori formák keletkezésének, változásának okait, a formát meghatározó tényezőket;

#### képes meglátni a kapcsolatokat az építészet műszaki, társművészeti megoldásai és kulturális meghatározó tényezői között.

#### *(7.1.2.n.: „…Képes az építészeti tervezés és az építési folyamatok során keletkező problémák felismerésére, a komplex gondolkodásmódra, a különböző szempontok közti összefüggések, kölcsönhatások átlátására…)*

### Attitűd

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti tudását;

#### *(7.1.3.f.: „...Nyitott az új információk befogadására, törekszik esztétikai, humán és természettudományos műveltségének folyamatos fejlesztésére, szakmai ismereteinek bővítésére…)*

#### nyitott a szükséges lexikális ismeretek befogadására;

#### törekszik az építészetben előforduló problémák megoldásához szükséges építészettörténeti ismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű ábrák készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség

#### Önállóan végzi az alapvető táblai gyakorlatok és féléves rajzfeladatok feladatok és problémák végiggondolását és azok megoldását;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (dolgozatok, beadandó feladatok), valamint az esetleges csoportmunka során létrehozott alkotásokért felelősséget vállal.

## Oktatási módszertan

Előadások, gyakorlatok, konzultáció írásban és szóban, IT eszközök és technikák használata, önállóan készített feladatok, munkaszervezési technikák.

## Tanulástámogató anyagok

### Szakirodalom

Ajánlott irodalom:

- Cs. Tompos-Zádor-Sódor:

Az építészet története – Középkor Tankönyv Bp., 1969.

- Guzsik Tamás:

Középkoriépítészettörténetei ábraanyag I-III. Példatár Bp., 1997.

### Jegyzetek

Kötelező irodalom:

- Guzsik Tamás:

A középkori építészet története Jegyzet Bp., 2001.

(Interneten letölthető: http://www.eptort.bme.hu/doc/kozepkor/pdf/kozepkor.pdf)

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* *A kettős kultúra és az ókeresztény szükségleti építészet. Ókeresztény építészet Róma városában*
* *Ókeresztény építészet a keleti provinciákon: Egyiptomban, Szent Földön és Szíriában. Kora-Bizánci építészet*
* *Közép-Bizánci építészet. Bizánci hatású építészet a birodalom hatósugarában: Kaukázus-vidék, Balkán-félsziget. A perzsa szasszanida építészet.*
* *Ravenna kora-keresztény építészetének korszakai: Késő-Római Császárság építészete, Keleti-Gót Királyság építészete, Bizánci exarchátus építészete. A pre-romanika emlékei: szórványemlékek Nyugat-Európában a Népvándorlás Korában, Karoling reneszánsz császári építészete, Karoling reneszánsz szerzetesi építészete*
* *a Német-Római császári építészet dinasztikus periódusai: Szász dinasztia, Száli-Frank dinasztia, Hohenstauf dinasztia. A romanika progresszív interregionális áramlatai I.: lombard romanika*
* *A romanika retrospektív interregionális áramlatai: antikizáló romanika, bizantizáló romanika.*
* *A romanika progresszív interregionális áramlatai II.: bencés romanika, ciszterci romanika, normann (imperiális) romanika.*
* *A gótika születése Il de France és Champagne tartományokban*
* *Az érett francia katedrálisok, és közvetlen hatásuk Európa építészetére.*
* *Interregionális áramlatok a gótikában: a ciszterci gótika, a városi szerzetesrendek építészete.*
* *Az európai gótika nemzeti arculatai: angol gótika, itáliai gótika.*
* *Az európai gótika nemzeti arculatai: német gótika. Szemelvények a középkor világi építészetéből.*

## Gyakorlati órák tematikája

* *Boltozatok ábrázolása elvi felületként I. (alaprajz, két irányú metszet, térbeli rajz):* *donga, fiókos donga, hevederes donga (félköríves és csúcsíves változata), római keresztboltozat.*
* *Boltozatok ábrázolása elvi felületként II. (alaprajz, két irányú metszet, térbeli rajz): nyolcszögre szerkesztett kolostor-boltozat sarok-bővültekkel, csegelyes kupola román keresztboltozat.*
* *Boltozatok ábrázolása elvi felületként III. (alaprajz, két irányú metszet, térbeli rajz): hatsüveges boltozat (esetleg három változatában is), csúcsíves keresztboltozat (két változata).*
* *Boltozatok ábrázolása elvi felületként IV. (alaprajz, két irányú metszet, térbeli rajz):, csillagboltozat, hálóboltozat, Parler-boltozat.*
* *a féléves feladat konzultációja (ütemezve)*
* *a féléves feladat konzultációja (ütemezve)*
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott, a gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban zárthelyi dolgozat): a tantárgy és tudás, képesség típusú kompetenciaelemeinek komplex, írásos értékelési módja zárthelyi dolgozat formájában, a dolgozat alapvetően a megszerzett ismeretek felidézésére fókuszál, azaz táblai gyakorlatok során trajzplt szerkezeteket kell rajzban visszaadnia a teljesítményértékelés során (segédanyagok felhasználása nélkül), az értékelés alapjául szolgáló tananyagrészt a tantárgy előadója határozza meg az évfolyamfelelőssel egyetértésben, a rendelkezésre álló munkaidő 50 perc;

#### *Részteljesítmény-értékelés* (a továbbiakban rajzfeladat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája az egyénileg készített rajzfeladat; annak tartalmát, követelményeit, beadási határidejét, értékelési módját az előadó és az évfolyamfelelős együttesen határozzák meg.

### *Vizsgaidőszakban végzett teljesítményértékelések:*

#### *Összegző tanulmányi teljesítményértékelés első része* (a továbbiakban írásbeli vizsga): a tantárgyi tudás, és képesség típusú kompetenciaelemeinek komplex értékelési módja írásbeli vizsga formájában, amely a megszerzett ismeretek felidézésére fókuszál, azaz számot ad lexikális tudásáról és azok elemeinek összefüggéséről, a rendelkezésre álló munkaidő 25 perc;

#### *Összegző tanulmányi teljesítményértékelés második része* (a továbbiakban szóbeli vizsga): a tantárgy és tudás, képesség típusú kompetenciaelemeinek komplex értékelési módja szóbeli vizsga formájában, amely az elméleti ismereteket kéri számon, valamint az összefüggések meglátásának és felismerésének képességét a vizsgáztatóval történő párbeszéd (felelet) alapján, a felkészülési idő 5 perc, a felelet időtartama 20 perc.

## Teljesítményértékelések részaránya a minősítésben

### Az aláírás megszerzésének és a vizsgára bocsátásnak feltétele a szorgalmi időszakban végzett teljesítményértékelések mindegyikének legalább 50%-os teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| Zárthelyi dolgozat | 10% (33%) |
| Rajzfeladat | 20% (67%) |

### A vizsga mint összegző tanulmányi teljesítményértékelés mindkét része ötfokozatú skálán kerül értékelésre.

|  |  |
| --- | --- |
| Írásbeli dolgozat | 30% (43%) |
| Szóbeli | 40% (57%) |
| összesen: | ∑ 100% |

### A féléves érdemjegy a félévközi részérdemjegy és a vizsgán megszerzett két további érdemjegy fent súlyozott átlaga adja. Kétséges esetben a szóbeli felelet képezi a féléves érdemjegyről való döntés alapját.

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 92% |
| jeles (5) | Very Good [B] | 85 – 92% |
| jó (4) | Good [C] | 78– 85% |
| közepes (3) | Satisfactory [D] | 64 – 78% |
| elégséges (2) | Pass [E] | 50 – 64% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### Az egyes félévközi teljesítményértékelésekhez egyenkénti minimumkövetelmény tartozik, ezért egyenként pótolhatók.

### A zárthelyi dolgozat egyszer a pótlási héten díjmentesen pótolható. A pótlási lehetőségek időpontjai az aktuális félév időbeosztásához és zárthelyi ütemtervéhez igazodnak. A pótlási alkalmakra (továbbiakban pótzárthelyikre) a Neptunon keresztül kell jelentkezni.

### A pótzárthelyi dolgozat eredménye – a hatályos Tanulmányi- és Vizsgaszabályzatban meghatározott díj megfizetése mellett – javítható/pótolható. Ezen javítási alkalommal megírható dolgozat a teljes féléves gyakorlati tananyagot kéri számon, céljai a félévközi zárthelyi dolgozattal azonosak. A kapott pontszám minden esetben felülírja a korábbi pontszámot.

### A félévközi rajzot az ütemtervben megadott határidőig kell leadni, melyet a pótlási héten péntek 12:00-ig lehet pótolni. A határidő után beadott rajzok pontszámát **nem** csökkentjük.

### Az értékelés során el nem fogadott rajzokat a visszaadást követően újra el kell készíteni és be kell adni a pótlási hét végéig. E rajzokat a határidőre leadott rajzokkal **azonos** módon értékeljük.

###  félévben lehetőség van a rajzfeladat újbóli elkészítésére javítási célzattal. Az így készített új rajz pontszáma a javítani kívánt rajz pontszámát felülírja. A javításra készített rajz leadására – a hatályos Tanulmányi- és Vizsgaszabályzatban meghatározott díj megfizetése mellett – pótlási héten péntek 12:00-ig van lehetősége annak, akinek rajzfeladatát már elfogadta a gyakorlatvezetője.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×3=36 |
| felkészülés a teljesítményértékelésekre | 1x9=9 |
| rajzfeladat elkészítése | 1x15=15 |
| vizsgafelkészülés | 1x30=30 |
| összesen: | ∑ 90 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.